|  |  |
| --- | --- |
|  | Tiu ĉi artikolo temas pri la kristana sanktulo Georgo. Pri aliaj uzoj de la vorto vidu la koncernan apartigilon. |

statuo de Sankta Georgo en la kapelo de la fortikaĵo *Hohencollern* (distrikto Zollernalb) en sudokcidenta Germanio
**Sankta Georgo** aŭ **Georgo de Kapadokio** estis Romia soldato, kaj Kristana martiro. Li famiĝis pro mortigo de pesta drako, rakontita en la Ora Legendo de Jakobo de Voraĝino.

Vivo
----

Pri detaloj de lia vivo estas malcerteco. La plej fruaj kronikoj pri lia vivo jam enhavis plurajn fantaziajn erojn, sed ne la mortigon de la drako, kiu estis aldonita nur post la 11-a jarcento. La Gelasia dekreto en la 5-a aŭ en la 6-a jarcento deklaris nefidinda la kronikon *Passio de Sancti Georgii*.

Eble li naskiĝis en Kapadokio, eble en Palestino; li estis militisto kaj verŝajne tribuno; li estis martiro, verŝajne en Lod (antikve *Lydda* aŭ *Diospolis*), apud la nuna Tel-Avivo.; post multaj torturoj kiujn li postvivis, li estis senkapigita. Lia oficiala mortotago estas la 23-a de aprilo, verŝajne ĉirkaŭ la jaro 303. Tamen ankaŭ estas teorioj ke eble li estis identa al nenomata kristana martiro mortigita en Nikomedio, en la romia provinco *Bithynia et Pontus*.

Kulto
-----

La tombo de sankta Georgo en Lod unue menciita en 530, estis tre frue celo de pilgrimantoj. Supozeble oni konstruis preĝejon sur lia tombo jam dum la 4-a jarcento.

En la katolika sanktula kalendaro sankta Georgo estas oficiale honorata la 23-an de aprilo. Ankaŭ aliaj kristanaj eklezioj memorfestas sanktan Georgon en la sama tago. Tamen la Ortodoksa Eklezio festas ankaŭ la 6-an de majo.

Sankta Georgo estas unu el la sanktaj helpantoj. Lia emblemo estas la Georga kruco, ruĝa sur blanka fono. Ĝi eniris interalie la flagojn de Anglio kaj Kartvelio. Sankta Georgo estas ankaŭ la patrono de la skolta movado.

Pliaj atributoj de la sanktulo estas la drako, la lanco, foje palma branĉo. Li estas tiele alegorio de la venko de la kristana fido super satano aŭ pli larĝsence de bono super malbono.

Georgo, arabe Jirjis, estas honorata kiel profeto de la islamanoj.

Notoj kaj referencoj
--------------------

1. 1 2 3  A.Borrelli (2003).  San Giorgio - Martire di Lydda (itale). *Santi e Beati*. Alirita 2016-04-23.
2. 1 2  Joachim Schäfer (2016).  Georg der Märtyrer (germane). *Ökumenisches Heiligenlexikon*. Alirita 2016-04-23.
3. ↑   Calendarium Romanum Generale (latine). *Missale Romanum*. Alirita 2016-04-23.
4. ↑  Georgo estas taksata de kelkaj uloj la sama homo de Al-Khidr. Ne ĉiuj konsentas pri tio. Vidu ĉi tie (angle).

Vidu ankaŭ
----------

* Tago de Sankta Georgo
* Ora legendo

Eksteraj ligiloj
----------------

* Sankta Georgo en la Vikimedia Komunejo (Multrimedaj datumoj)
* Kategorio Sankta Georgo en la Vikimedia Komunejo (Multrimedaj datumoj)
* Sankta Georgo en Vikivojaĝo (Turisma gvidilo)

* Sankta Georgo en *Catholic Forum* Arkivigite je 2013-09-06 per la retarkivo Wayback Machine Romkatolika hagiografio (angle).
* Sankta Georgo, patrono de skoltismo Arkivigite je 2002-08-02 per la retarkivo Wayback Machine (angle).
* Biografio de Sankta Georgo (germane).

* Blazono de KartvelioBlazono de Kartvelio
* Blazono de MoskvoBlazono de Moskvo
* Kruco de Sankta GeorgoKruco de Sankta Georgo

* Sankta Georgo kaj la Drako, Gustave Moreau, ĉirkaŭ 1880*Sankta Georgo kaj la Drako*, Gustave Moreau, ĉirkaŭ 1880
* Sankta Georgo, Raffaello Sanzio*Sankta Georgo*, Raffaello Sanzio
* Sankta Georgo kaj la Drako, Paolo Uccello, ĉirkaŭ 1470*Sankta Georgo kaj la Drako*, Paolo Uccello, ĉirkaŭ 1470
* Sankta Georgo, William Thomas Horton, 1898*Sankta Georgo*, William Thomas Horton, 1898